CELEX: 62013TN0548
Language: bg
Date: 2013-10-15 00:00:00
Title: Дело T-548/13: Жалба, подадена на 15 октомври 2013 г. — Aderans/СХВП — Ofer (VITALHAIR)

14.12.2013   
            
            
               BG
            
            
               Официален вестник на Европейския съюз
            
            
               C 367/35
            
         Жалба, подадена на 15 октомври 2013 г. — Aderans/СХВП — Ofer (VITALHAIR)
   (Дело T-548/13)
   2013/C 367/62
   Език на жалбата: немски
   
      Страни
   
   
      Жалбоподател: Aderans Company Ltd (Токио, Япония) (представител: M. Graf, Rechtsanwalt)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Ofer (Тройсдорф, Германия)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на първи апелативен състав на Службата за хармонизация във вътрешния пазар (марки, дизайни и модели) от 1 август 2013 г. по преписка R 1467/2012-1,
            
         
               —
            
            
               да осъди ответника да заплати съдебните разноски.
            
         
      Правни основания и основни доводи
   
   
      Заявител на марката на Общността: жалбоподателят.
   
      Марка на Общността, предмет на спора: фигуративна марка „VITALHAIR“ за стоки от класове 3, 21 и 26 ‒ заявка за марка на Общността № 7 254 378.
   
      Притежател на марката или знака, на която/който е направено позоваване в подкрепа на възражението: Ofer.
   
      Марка или знак, на която/който е направено позоваване в подкрепа на възражението: словна марка на Общността „Haar-vital“ и германска фигуративна марка „HAARVITAL“ за стоки и услуги от класове 3, 26 и 44.
   
      Решение на отдела по споровете: частично уважава възражението.
   
      Решение на апелативния състав: отхвърля жалбата.
   
      Изложени правни основания: нарушение на член 42, параграфи 2 и 3, както и на член 8, параграф 1, буква б) от Регламент (ЕО) № 207/2009.